Geosynchronous Satellite Launch Vehicle

Geosynchronous Satellite Launch Vehicle, vanligvis kjent under forkortelsen GSLV, er en indisk bærerakett utviklet og brukt av Indian Space Research Organisation (ISRO). Den ble utviklet for å gjøre India i stand til å skyte opp sine INSAT-satellitter i geostasjonære baner og gjøre India mindre avhengig av utenlandske raketter. 

Per desember 2013 har GSLV blitt skutt opp syv ganger, første gang i 2001 og sist i 2010. To oppskytninger har vært vellykkede, fire har mislykket og én var delvis mislykket ettersom den plasserte satellitten i en utilsiktet, men gjenopprettbar bane. Den åttende oppskytningen av GSLV, GSLV-D5, vil sannsynligvis finne sted i januar 2014. Raketten skulle egentlig blitt skutt opp 19. august 2013, men forsøket ble raskt avbrutt da det ble oppdaget en drivstofflekkasje.

Varianter

GSLV Mk I (a) 
Denne varianten hadde et 125 tonn (S-125) tungt første trinn og var i stand til å plassere en nyttelast på 1 500 kg i en geostasjonær overføringsbane. Den er ikke lenger i bruk.

GSLV Mk 1 (b) 
Denne varianten har et 139 tonn (S-139) tungt første trinn og forbedret drivstoffteknologi i drivstoffrakettene og i andre trinn. Den kan plassere en nyttelast på 1 900 kg i en geostasjon'r overføringsbane.

GSLV Mk 1 (c) 
Denne varianten har et 15 tonn tungt tredje trinn. GSLV-F06 står igjen som det eneste forsøket til dags dato på å skyte opp Mark 1 (c).

GSLV Mk II 
Denne varianten benytter en indiskprodusert kryogenisk rakettmotor og er i stand til å plassere en nyttelast på 2 500 kg i en geostasjonær overføringsbane. Tidligere GSLV-raketter (GSLV Mk I) bruker russiskproduserte kryogeniske motorer.

GSLV Mk III 

Denne raketten er den nyutviklede etterfølgeren til GSLV. Første suborbitale testoppskytning av hjelperakettene på GSLV-III fant sted 18. desember 2014. GSLV Mk III skal brukes til å plassere tunge satellitter i geostasjonære baner, og vil gjøre India mindre avhengig av utenlandske raketter for plassering av store nyttelaster.

Galleri

Referanser

Eksterne lenker 
 
 Om GSLV på ISROs offisielle nettside (på engelsk)
 India in Space: GSLV - GTO Booster (på engelsk)

Indisk romfart
Romraketter
Introduksjoner i 2001